Με την Τιμητική Υποστήριξη του ΣΕΓΜ το The BIM Conference 2026
Ο Σύνδεσμος Ελληνικών Εταιρειών-Γραφείων Μελετών (ΣΕΓΜ), ως θεσμικός εκπρόσωπος του κλάδου, στηρίζει με την Τιμητική του Υποστήριξη το The BIM Conference 2026, το οποίο θα πραγματοποιηθεί στις 13 Οκτωβρίου 2026, στο Divani Caravel Hotel, Macedonia Hall, στην Αθήνα.
Η φετινή, 7η διοργάνωση του The BIM Conference πραγματοποιείται σε ένα ιδιαίτερα κρίσιμο momentum για τον ψηφιακό μετασχηματισμό του κατασκευαστικού κλάδου, τόσο στην Ελλάδα όσο και στην Ευρώπη. Το ζητούμενο δεν είναι αν ο κλάδος θα υιοθετήσει το BIM, αλλά πώς η δομημένη πληροφορία που δημιουργείται και διαχειρίζεται μέσω BIM μπορεί να αξιοποιηθεί σε όλο τον κύκλο ζωής των έργων — από τον σχεδιασμό και την κατασκευή έως τη λειτουργία και τη διαχείριση των assets.
Παράλληλα, η πρόσφατη πρόταση της Ευρωπαϊκής Επιτροπής για το νέο ευρωπαϊκό πλαίσιο δημοσίων συμβάσεων προβλέπει, μεταξύ άλλων, την απαίτηση χρήσης BIM για δημόσια έργα με εκτιμώμενη αξία ίση ή μεγαλύτερη των 25 εκατ. ευρώ, ενώ προβλέπεται η δυνατότητα μελλοντικής μείωσης του ορίου ανάλογα με την εξέλιξη της υιοθέτησης της τεχνολογίας.
Η εξέλιξη αυτή έρχεται σε συνέχεια της ευρύτερης ευρωπαϊκής προσπάθειας για την εναρμόνιση της χρήσης του BIM στις δημόσιες προμήθειες. Η EU BIM Task Group έχει ήδη προτείνει τη δημιουργία ενός κοινού ευρωπαϊκού πλαισίου με ελάχιστες απαιτήσεις BIM για δημόσια κτίρια και υποδομές, με στόχο μεγαλύτερη διαλειτουργικότητα, διασυνοριακή συνεργασία και καλύτερη αξιοποίηση των δημόσιων πόρων.
Στο πλαίσιο αυτό, το The BIM Conference 2026 έρχεται να ανοίξει τη συζήτηση για το επόμενο στάδιο: από το BIM στο Information Management. 
Με περισσότερους από 300 συμμετέχοντες στην προηγούμενη διοργάνωση και σταθερά αυξανόμενη συμμετοχή κάθε χρόνο, το The BIM Conference αποτελεί πλέον σημείο συνάντησης για το σύνολο του οικοσυστήματος των κατασκευών και των υποδομών: κατασκευαστικές εταιρείες, εργολήπτες, μελετητές και μηχανικούς, developers, προμηθευτές τεχνολογιών και λύσεων, δημόσιους φορείς, αναθέτουσες αρχές, ιδιοκτήτες και operators υποδομών, καθώς και εκπροσώπους της ακαδημαϊκής και θεσμικής κοινότητας.
Το συνέδριο είναι μια συνδιοργάνωση του Τεχνικού Επιμελητηρίου Ελλάδος και της BOUSSIAS και διοργανώνεται υπό την αιγίδα της International Federation of Surveyors (FIG) και της EU BIM Task Group και την Τιμητική Υποστήριξη: της ΠΕΔΜΕΔΕ, της ΠΕΣΕΔΕ, του ΣΑΤΕ, του ΣΕΓΜ, του ΣΤΕΑΤ, του Επιστημονικού και Τεχνικού Επιμελητηρίου της Κύπρου και της buildingSMART Greece. 
Ο ΣΕΓΜ με την Τιμητική του Υποστήριξη συμβάλλει στην ανάδειξη ενός ουσιαστικού διαλόγου για το μέλλον του κλάδου και στη σύνδεση των επαγγελματιών της αγοράς με τις ευρωπαϊκές και διεθνείς εξελίξεις.

